CELEX: 62019CA0199
Language: sk
Date: 2020-07-09 00:00:00
Title: Vec C-199/19: Rozsudok Súdneho dvora (deviata komora) z 9. júla 2020 (návrh na začatie prejudiciálneho konania, ktorý podal Sąd Rejonowy dla Łodzi-Śródmieścia w Łodzi – Poľsko) – RL sp. z o.o./J.M. (Návrh na začatie prejudiciálneho konania – Boj proti oneskoreným platbám v obchodných transakciách – Smernica 2011/7/EÚ – Pojem „obchodná transakcia“ – Poskytovanie služieb – Článok 2 bod 1 – Nájomná zmluva – Pravidelné platby – Rozvrhy platieb, ktorými sa stanovujú splátky – Článok 5 – Rozsah pôsobnosti)

31.8.2020   
            
            
               SK
            
            
               Úradný vestník Európskej únie
            
            
               C 287/9
            
         
      Rozsudok Súdneho dvora (deviata komora) z 9. júla 2020 (návrh na začatie prejudiciálneho konania, ktorý podal Sąd Rejonowy dla Łodzi-Śródmieścia w Łodzi – Poľsko) – RL sp. z o.o./J.M.
      (Vec C-199/19) (1)
      
      (Návrh na začatie prejudiciálneho konania - Boj proti oneskoreným platbám v obchodných transakciách - Smernica 2011/7/EÚ - Pojem „obchodná transakcia“ - Poskytovanie služieb - Článok 2 bod 1 - Nájomná zmluva - Pravidelné platby - Rozvrhy platieb, ktorými sa stanovujú splátky - Článok 5 - Rozsah pôsobnosti)
      (2020/C 287/12)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Rejonowy dla Łodzi-Śródmieścia w Łodzi
      
         Účastníci konania pred vnútroštátnym súdom
      
      
         Žalobkyňa: RL sp. z o.o.
      
         Žalovaný: J.M.
      
         Výrok rozsudku
      
      
                  1.
               
               
                  Článok 2 bod 1 smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách sa má vykladať v tom zmysle, že zmluva, ktorej hlavné plnenie spočíva v odplatnom prenechaní nehnuteľnosti do dočasného užívania, akou je zmluva o prenájme obchodných priestorov, predstavuje obchodnú transakciu, ktorá vedie k poskytnutiu služieb v zmysle tohto ustanovenia, pokiaľ je táto transakcia uskutočnená medzi podnikmi alebo medzi podnikmi a orgánmi verejnej moci.
               
            
                  2.
               
               
                  V prípade, ak zmluva na dobu určitú alebo neurčitú, ktorá stanovuje pravidelnú platbu vo vopred určených intervaloch, akou je mesačné nájomné zo zmluvy o prenájme obchodných priestorov, patrí do vecnej pôsobnosti smernice 2011/7 ako obchodná transakcia, ktorá vedie k poskytnutiu služieb za odplatu v zmysle článku 2 bodu 1 tejto smernice, má sa jej článok 5 vykladať v tom zmysle, že na to, aby takáto zmluva mohla pri nezaplatení splátky založiť nárok na úroky a náhradu nákladov podľa článku 3 a článku 6 tejto smernice, nemusí byť nutne považovaná za dohodu o rozvrhoch platieb, ktorými sa stanovujú splátky, v zmysle uvedeného článku 5.
               
            
         (1)  Ú. v. EÚ C 164, 13.5.2019.